ए गल्ल होये दे किज गै दिन होए हे ज उन्दे घर जाना पेया। ओ तपाक कन्ने मिले। ओ सुभा दे गर्म जरूर न पर आयो-भगत टच उस कोला बी बदियै। गल्लें दी गमी दा ओ बिंद परहेज नईं करदे। आदत दे मताबक में फी छुरछुरी गी अग्ग दस्सी बैठा। गल्ल ए ही जे ओ कोई मुट्टी नौकरी दे चक्करै च हे। बोले- कोई जगा खाली होऐ तां नजर रक्खेया’। में आक्खेया-‘इक जगा केड़े बेल्ले दी खाली पेदी ऐ।’ कोई सूटेबल आदमी गै नईं लबदा। ओ बड़े बेसबरे होइयै बोले ‘ए गल्ल ही तां पहले की नईं सनाया। खैर, जगा कुत्थे ऐ।’ में आखेया- ‘आगरे च’। ओ मजाक समजियै उब्बली पे-‘कते बकनां ऐं।’ में आखेया-‘जनाब जकीन करो जगा ताजमैहल च ऐ। मुमताज दी इक बक्खी शाहजहां सुखै दी नींदर सुत्ते दा ऐ। दूई बक्खी खाली ऐ। ओ बुरी चाली भड़की पे। गलती मेरी ही। आ दांदा टक्कर ठोक।’ दी हालत में आपूं सद्दी ही। खैर उस दिन बड़ी मिन्नतें कन्ने जान खलासी होई ते कन्ने गै पुरी साब दा घर बी छुड़की गेया। में कई बारी दोस्ते गी लेइये अपनी गलती माफ करबान गेया पर नमाज बख्शी दे थार रोजे गल पे। हून ते उनें गी बिछड़े दे मते बरे होई गेदे न। परमात्मा करैं जित्थें बी होन खुश रोहन।